wickkiey/tamil-wikipedia-chunked huggingface dataset:
# ஆம்ப்பிபோலிஸ்

**ஆம்ப்பிபோலிஸ்** (*Amphipolis*, ; ) என்பது கிரேக்கத்தின் செரெஸ் பிராந்திய அலகில் உள்ள ஒரு நகராட்சி ஆகும். நகராட்சியின் தலைமையகம் ரோடோலிவோஸ் ஆகும் . இது ஒரு முக்கியமான பண்டைய கிரேக்க நகரமாகும். பின்னர் ஒரு உரோமானிய நகரமாகவும் இருந்தது. அதன் எச்சங்களை பெருமளவில் இன்னும் காணலாம்.  
ஆம்ப்பிபோலிஸ் முதலில் பண்டைய ஏதென்சின் குடியேற்றமாக இருந்தது. மேலும் இது கிமு 422 இல் எசுபார்தான்களுக்கும் ஏதெனியர்களுக்கும் இடையிலான போரின் தளமாக இருந்தது. கிமு 335 இல் ஆசியாவின் மீது படையெடுப்பதற்கு வழிவகுத்த போர்த் தொடர்களுக்கு பேரரசர் அலெக்சாந்தர் தயார் செய்த இடம் இதுவாகும். அலெக்சாந்தரின் மூன்று சிறந்த கடற்படைத் தளபதிகளான நியர்ச்சஸ், ஆண்ட்ரோஸ்தீனஸ், லாமெடான் ஆகியோர் ஆம்பிபோலிசில் வசித்து வந்தனர். அலெக்சாந்தரின் மரணத்திற்குப் பிறகு, அவரது மனைவி ரோக்சானா மற்றும் அவர்களது மகன் நான்காம் அலெக்சாந்தர் கிமு 311 இல் சிறையில் அடைக்கப்பட்டு கொலை செய்யப்பட்டனர்.  
நகரத்திலும் அதைச் சுற்றியுள்ள பகுதிகளிலும் அகழ்வாராய்ச்சியில் முக்கியமான கட்டிடங்கள், பழங்கால சுவர்கள், கல்லறைகள் போன்றவை கண்டறியப்பட்டுள்ளன. அக்கண்டுபிடிப்புகள் ஆம்பிபோலிசின் தொல்லியல் அருங்காட்சியகத்தில் காட்சிக்கு வைக்கப்பட்டுள்ளன . அருகிலுள்ள பரந்த கஸ்தா புதைமேட்டில், அண்மையில் பழமையான ஒரு மாசிடோனிய கல்லறை கண்டறியப்பட்டது. அருகிலுள்ள ஆம்பிபோலிஸ் நினைவுச்சின்னம் பார்வையாளர்களுக்கு பிரபலமான இடமாகும்.  
இது எடோனிஸ் பிராந்தியத்தில் அமைந்திருந்தது.
# ஆமைத் தீவுகள் தேசியப் பூங்கா

**ஆமைத் தீவுகள் தேசியப் பூங்கா** (*Turtle Islands National Park*, மலாய்: *Taman Pulau Penyu*) என்பது மலேசியா, சபா மாநிலம், சண்டக்கான் பிரிவு, சண்டக்கான் மாவட்டத்தின் எல்லைப் பகுதியில் அமைந்து உள்ள ஒரு தேசியப் பூங்கா ஆகும்.  
சண்டக்கான் நகருக்கு வடக்கே, சுமார் 3 கி.மீ. (1.9 மைல்) தொலைவில், சுலு கடலில் இருக்கும் ஆமைத் தீவுகளில் இந்தத் தேசியப் பூங்கா அமைந்து உள்ளது. ஆமைத் தீவுகள் தேசியப் பூங்கா, சபா வனப்பூங்காக்கள் அமைப்பினால் *(Sabah Parks)* நிர்வகிக்கப் படுகிறது.
# ஆமைத் தீவுகள் தேசியப் பூங்கா

## அமைவிடம்

ஆமைத் தீவுகளில் 3 தீவுகள் உள்ளன: செலிங்கான் தீவு *(Selingaan);* லிட்டில் பாக்குங்கான் தீவு *(Little Bakkungan);* குலிசான் தீவு *(Gulisaan).* இந்தத் தீவுகளின் கடற்கரைகளில் பச்சை ஆமைகள் *(Green sea turtle)* மற்றும் அழுங்காமைகள் *(Hawksbill turtle)* முட்டையிடுவது வழக்கம். அதனால் இந்தப் பூங்கா பிரபலமானது.  
ஆமைத் தீவுகள் தேசியப் பூங்கா 17.4&nbsp;கி.மீ.<sup>2</sup> பரப்பளவைக் கொண்டது. இருப்பினும், ஆமைத் தீவுகளின் தீவுக் கூட்டத்தில் மொத்தம் 10 தீவுகள் உள்ளன. அவற்றில் 3 தீவுகள் மலேசியாவின் ஆமைத் தீவுகள் பூங்காவின் ஒரு பகுதியாகும். மேலும் 7 தீவுகள் பிலிப்பைன்ஸ் நாட்டின் தாவி - தாவி மாநிலத்தின் ஆமைத் தீவுகள் வனவிலங்கு சரணாலயத்தைச் *(Turtle Islands Wildlife Sanctuary, Tawi-Tawi, Philippines)* சேர்ந்த பகுதியாகும்.
# ஆமைத் தீவுகள் தேசியப் பூங்கா

## அமைவிடம்

### மலேசியாவின் முதல் ஆமைக் குஞ்சு பொரிப்பகம்

1966 ஆகஸ்டு 1-ஆம் தேதி மலேசியாவின் முதல் ஆமைக் குஞ்சு பொரிப்பகம் செலிங்கான் தீவில் நிறுவப்பட்டது. அதற்கு சபா மாநில அரசாங்கம் முழுமையாக நிதியுதவி செய்தது. சிறிது காலத்திற்குப் பிறகு, மீதம் உள்ள இரண்டு தீவுகளில் ஆமை குஞ்சு பொரிப்பகங்கள் நிறுவப்பட்டன.  
1972-ஆம் ஆண்டில், செலிங்கான், பாக்குங்கான் கெச்சில் மற்றும் குலிசான் ஆகிய தீவுகளில் பறவைகளுக்கான சரணாலயங்கள் நிறுவப்பட்டன. 1977-ஆம் ஆண்டில், அந்த இடங்கள் கடல் பூங்காக்களாக மேம்படுத்தப்பட்டன.
# ஆமைத் தீவுகள் தேசியப் பூங்கா

## அமைவிடம்

### ஆமைகளுக்கு அடையாள இடுகை

ஆமைகளைக் கண்காணித்துக் கொள்ளுதல்; குஞ்சு பொரிப்பகங்களைப் பாதுகாத்துக் கொள்ளுதல்; ஆராய்ச்சி நோக்கங்களுக்காக ஆமைகளுக்கு அடையாள இடுகை செய்தல்; போன்றவற்றுக்கு நிரந்தரப் பூங்கா ஊழியர்கள் நியமிக்கப் பட்டார்கள்.  
ஆமைத் தீவுகள் தேசியப் பூங்கா எல்லைக்குள், மற்றொரு தீவான லிபரான் தீவு *(Libaran Island),* இருந்தாலும், அந்தத் தீவு பெரிய அளவில் ஆமைக் குஞ்சுகள் பொரிக்கும் இடமாக அமையவில்லை.
# ஓலு

**ஓலு** ( , Capital of Northern Scandinavia; ; ; ) என்பது பின்லாந்தின் ஒசுத்திரோபொத்தினியா வலயத்தில் அமைந்துள்ள, 208,939 வசிப்பாளர்களை உள்ளடக்கிய நகரும், நகராட்சியும் கடற்கரைச் சுற்றுலாப் பகுதியும் ஆகும். இந்நகர் வடக்குப் பின்லாந்திலேயே மக்கள்தொகை அதிகமுள்ள நகரும், எல்சிங்கி, எசுப்பூ, டம்பரே மற்றும் வான்டா ஆகியவற்றுக்கு அடுத்தாக, பின்லாந்தின் ஐந்தாவது மக்கள்தொகை கொண்ட நகரும் ஆகும். மேலும் இது எல்சிங்கி, டம்பரே மற்றும் துர்க்கு ஆகியவற்றுக்கு அடுத்ததாக பின்லாந்தின் நான்காவது பெரிய நகர்ப் பகுதியும் ஆகும்.  
பாரிய மக்கள்தொகை மற்றும் புவி அரசியல் ரீதியில் பொருளியல் மற்றும் பண்பாட்டு-வரலாற்று முக்கியத்துவம் வாய்ந்த அமைவிடம் என்பனவற்றின் விளைவாக ஓலு "வடக்குப் பின்லாந்தின் தலைநகர்" என அழைக்கப்படுகிறது. ஓலு ஐரோப்பாவின் "வாழும் ஆய்வுகூடங்"களில் ஒன்றாகக் கருதப்படுகிறது. இங்கு வசிக்கும் குடியிருப்பாளர்கள் சமூக அளவில் புதிய தொழில்நுட்பங்களைச் (NFC பட்டிகள் மற்றும் ubi-திரைகள் போன்றன) சோதித்துப் பார்க்கின்றனர். ஓலு பல்கலைக்கழகம் தகவல் தொழில்நுட்பத் துறையில் உலகளவில் புகழ்பெற்று விளங்குகிறது. அண்மைய சிறந்த நகர்ப்புறக் கருத்துக் கணிப்புக்களில் ஓலு முன்னிலை பெற்றுள்ளது. 2008ல் பின்னிய பொருளியல் மதிப்பீட்டகத்தினால் வெளியிடப்பட்ட ஆய்வில் நாடளாவிய ரீதியிலான பெரு நகரங்களில் சிறந்ததாக முன்னிலை பெற்றுள்ளது.  
ஒருகாலத்தில் மரக் கரிநெய் மற்றும் சமன் ஆகியவற்றுக்குப் பேர்போனதாக விளங்கிய ஓலு, இன்று பாரிய உயர்-தொழில்நுட்ப மையமாக மாறியுள்ளது. தகவல் தொழில்நுட்பம் மற்றும் நலத் தொழில்நுட்பம் ஆகிய துறைகள் குறிப்பாகப் புகழ்பெற்றுள்ளன. மரச் சுத்திகரிப்பு, வேதிப் பொருட்கள், மருந்தாக்கம், கடதாசி மற்றும் உருக்கு என்பன ஏனைய முன்னணிக் கைத்தொழில்களாக விளங்குகின்றன.  
ஓலு, 2026ம் ஆண்டிற்கான ஐரோப்பியப் பண்பாட்டுத் தலைநகராகத் தெரிவுசெய்யப்பட்டுள்ளது.
# அய்யாலசோமயாஜுல லலிதா

**அய்யாலசோமயாஜுலா லலிதா** (எ லலிதா) ஆங்கிலம்: Ayyālacōmayājula Lalitā) (27 ஆகஸ்ட் 1919 - 12 அக்டோபர் 1979) இந்தியாவின் முதல் பெண் பொறியாளர் ஆவார்.
# அய்யாலசோமயாஜுல லலிதா

## தொடக்க வாழ்க்கை மற்றும் கல்வி

அய்யாலசோமயாஜுல லலிதா 27 ஆகஸ்ட் 1919 ஆம் தேதியன்று மெட்ராஸில் (இப்போது சென்னை ) தெலுங்கு பேசும் குடும்பத்தில் பிறந்தார் அவர் 15 வயதில் திருமணம் செய்து கொண்டார். 1937 ஆம் ஆண்டில் இவரது மகள் சியாமளா பிறந்தார். நான்கு மாதங்களுக்குப் பிறகு இவரது கணவர் இறந்துவிட்டார். அவரது தந்தை, பப்பு சுப்பா ராவ், அவர் பேராசிரியராக இருந்த கிண்டியில் உள்ள அனைத்து ஆண் பொறியியல் கல்லூரியில் (CEG) இடைநிலைக் கல்வியை முடித்து பொறியியல் படிக்க வேண்டும் என்ற அவரது விருப்பத்தை ஆதரித்தார். லலிதா 1943 ஆம் ஆண்டு மின் பொறியியலில் (ஆங்கிலம்: Electrical engineering) பட்டம் பெற்றார் - இந்தியாவின் முதல் பெண் பொறியியலாளராகவும் ஆனார். அவர் தனது செய்முறைப் பயிற்சியை ஜமால்பூர் ரயில்வே பணிமனையில் ஒரு வருட பயிற்சியுடன் முடித்தார், இது ஒரு பெரிய அளவில் பழுது பார்த்து முழுமையாக செப்பனிடும் வசதி கொண்ட பணிமனை ஆகும். இதைத் தொடர்ந்து, 1948 ஆம் ஆண்டு, லலிதா கல்கத்தாவில் உள்ள அசோசியேட்டட் எலக்ட்ரிக்கல் இண்டஸ்ட்ரீஸ் என்ற பிரித்தானிய நிறுவனத்தில் சேர்ந்தார், இந்தியாவின் மிகப்பெரிய அணையான பக்ரா நங்கல் அணையில் டிரான்ஸ்மிஷன் லைன்கள் மற்றும் துணை மின்நிலைய அமைப்புகளை வடிவமைப்பதில் பணியாற்றினார். மேலும் 1967 ஆம் ஆண்டு ஜூலை மாதம் கேம்பிரிட்ஜில் நடைபெற்ற இரண்டாவது சர்வதேச மகளிர் பொறியாளர்கள் மற்றும் அறிவியலாளர்களின் (ICWES) மாநாட்டின் அமைப்புக் குழுக்களின் இந்தியப் பிரதிநிதியாகவும் பணியாற்றினார்.
# அய்யாலசோமயாஜுல லலிதா

## தனிப்பட்ட வாழ்க்கை

கணவர் இறந்த பிறகு லலிதா மறுமணம் செய்து கொள்ளவில்லை. அறிவியல் பாடங்களில் பட்டம் பெற்று கணித ஆசிரியையான மகள் சியாமளாவை வளர்ப்பதற்கு உதவிய மைத்துனியுடன் தன் வாழ்நாளின் பெரும்பகுதி கழித்தார்.  
1979 ஆம் ஆண்டு , லலிதா 60 ஆம் வயதில் மூளை அனீரிஸம் காரணமாக இறந்தார்.
# ஓலு பல்கலைக்கழகம்

**ஓலு பல்கலைக்கழகம்** ஓலு நகரில் அமைந்துள்ள, பின்லாந்தின் பெரிய பல்கலைக்கழகங்களுள் ஒன்றாகும். இது யூலை 8, 1958ல் துவங்கப்பட்டது. இப் பல்கலைக்கழகம் 13,000 மாணவர்களையும் 2,900 ஊழியர்களையும் கொண்டுள்ளது. இப் பல்கலைக்கழகத்தில் 21 பன்னாட்டு முதுமாணிக் கற்கைநெறிகள் வழங்கப்பட்டு வருகின்றன. இப் பல்கலைக்கழகம் பொதுவாக, பின்லாந்தின் சிறந்த பல்கலைக்கழகங்களுள் ஒன்றாகவும் உலகளவில் முதல்-400 பல்கலைக்கழகங்களுள் ஒன்றாகவும் தரப்படுத்தப்பட்டுள்ளது.
# விக்கிப்பீடியா:பங்களிப்பாளர் அறிமுகம்/கிருஷ்ணானந்தலிங்கம் பிரஷாந்

கிருஷ்ணானந்தலிங்கம் பிரஷாந், யாழ்ப்பாணத்தின் சாவகச்சேரியைச் சேர்ந்தவர். இலங்கைப் பேராதனைப் பல்கலைக்கழகத்தில் மின் மற்றும் மின்னணுவியல் துறையில் பொறியியல் இளமாணி மற்றும் முதுமாணிப் பட்டங்களைப் பெற்றுள்ளார். இலங்கை ராசரட்டைப் பல்கலைக்கழகத்தில் விரிவுரையாளராகப் பணியாற்றியுள்ள இவர், தற்போது, பின்லாந்தின் ஓலு நகரிலுள்ள ஓலு பல்கலைக்கழகத்தில் கம்பியில்லாத் தொலைத்தொடர்புப் பொறியியல் துறையில் முனைவர் பட்ட ஆய்வு மேற்கொண்டு வருகிறார். தமிழ் விக்கிப்பீடியாவில் அக்டோபர், 2010 முதல் பங்களித்து வருகிறார். பொதுவாக வரலாறு மற்றும் அறிவியல் துறைகளில் கட்டுரைகளை உருவாக்கியுள்ளதோடு உரைதிருத்தங்களும் செய்து வருகிறார். விக்கித்திட்டம் சமணம் துவங்கிப் பங்களித்துவருகிறார். எகிப்தியக் கோவில்கள், உருசியா, கோதுமை, பிரசெல்சு, சிங்க மனிதன், குய்வா த லாசு மானோசு மற்றும் சூவே குகை என்பன இவர் குறிப்பிடத்தக்க பங்களித்த கட்டுரைகளாகும்.
# எண்டாவ்-ரொம்பின் தேசியப் பூங்கா

**எண்டாவ்-ரொம்பின் தேசியப் பூங்கா** (மலாய்: *Taman Negara Endau-Rompin*; ஆங்கிலம்: *Endau-Rompin National Park*) என்பது மலேசியா, பகாங், ஜொகூர் மாநிலங்களின் எல்லைப் பகுதியில் அமைந்து உள்ள ஒரு தேசியப் பூங்கா ஆகும்.  
மலேசியாவின் தித்திவாங்சா மலைத்தொடரின் தென் பகுதியில் அமைந்துள்ள ஒரு தேசியப் பூங்கா. இது ஒரு பாதுகாக்கப்பட்ட வெப்பமண்டல மழைக்காடு ஆகும். ஜொகூர் மாநிலத்தின் இரண்டாவது மிக உயரமான மலையான குனோங் பெசார் மலை இந்தப் பூங்காவில் தான் உள்ளது.
# எண்டாவ்-ரொம்பின் தேசியப் பூங்கா

## பொது

இந்தப் பூங்கா மலேசிய அரசாங்கத்தால் அறிவிக்கப்பட்ட இரண்டாவது தேசியப் பூங்கா ஆகும். முதலாவதாக அறிவிக்கப்பட்ட தேசியப் பூங்கா தாமான் நெகாரா.  
எண்டாவ்-ரொம்பின் தேசியப் பூங்காவின் வழியாக எண்டாவ் மற்றும் ரொம்பின் நதிகள் பாய்கின்றன. அதனால் இந்தப் பூங்கா அவற்றின் பெயரைப் பெற்றது. மற்ற ஆறுகள் சிகாமட், ஜெலாய் மற்றும் ஜாசின் ஆறுகள்.
# எண்டாவ்-ரொம்பின் தேசியப் பூங்கா

## வரலாறு

1892-ஆம் ஆண்டில் எண்டாவ்; ரொம்பின் பகுதிகளில் முதல் வன ஆய்வுகள் எச்.லேக் *(H.W. Lake)* மற்றும் லெப்டினன்ட் எச். கெல்சால் *(Lieutenant H.J. Kelsall)* எனும் பிரித்தானிய அதிகாரிகளால் மேற்கொள்ளப்பட்டன. 1933 ஆம் ஆண்டில் வன காப்பகமாக மலாயா அரசாங்க அரசிதழில் வெளியிடப்பட்டது.  
பின்னர் 1972-ஆம் ஆண்டில், பகாங்கில் உள்ள லெசோங் வனப்பகுதியும் எண்டாவ்-ரொம்பின் தேசியப் பூங்காவில் இணைக்கப்பட்டு இந்தப் பூங்கா விரிவுபடுத்தப்பட்டது.
# எண்டாவ்-ரொம்பின் தேசியப் பூங்கா

## தாவரங்கள் மற்றும் விலங்கினங்கள்

எண்டாவ்-ரொம்பின் தேசியப் பூங்கா, உலகின் பழைமையான வெப்பமண்டல மழைக்காட்டு வளாகங்களில் ஒன்றாகும். 248 மில்லியன் ஆண்டுகள் பழைமையான பாறை அமைப்புகளைக் கொண்டுள்ள நிலப்பகுதியாகும்.  
எண்டாவ்-ரொம்பின் தேசியப் பூங்காவில் மிக அரிதான உயிரினங்கள் வாழ்கின்றன. பாலூட்டிகளில் மலேசியப் புலி *(Malayan tiger),* இந்தோசீன சிறுத்தை *(Indochinese leopard),* படைச்சிறுத்தை *(Clouded leopard),* ஆசியப் பொன்னிறப் பூனை *(Asian golden cat),* சிறுத்தைப் பூனை *(leopard cat),* பளிங்குப் பூனை *(marbled cat),* ஆசிய யானை *(Asian elephant),* மலாயா தப்பிர் *(Malayan tapir),* போர்னியோ தாடிப் பன்றி *(Bornean bearded pig),* பட்டைப் பன்றி *(Banded pig),* குரைக்கும் மான் *(Barking deer),* கடமான் *(Sambar deer),* சிறிய எலி மான் *(Lesser mouse-deer)* ஆகியவை அடங்கும்.
# எண்டாவ்-ரொம்பின் தேசியப் பூங்கா

## தாவரங்கள் மற்றும் விலங்கினங்கள்

### அழிந்து போன சுமத்திரா காண்டாமிருகங்கள்

பெரிய எலி மான் *(Greater mouse-deer),* சூரியக் கரடி *(Sun bear),* நண்டு உண்ணும் குரங்கு *(Long-tailed macaque),* பன்றி வால் கொண்ட மக்கா குரங்குகள் *(Pig-tailed macaque),* மங்கிய இலைக் குரங்கு *(Dusky leaf monkey)* மற்றும் பட்டை லாங்கூர் *(Raffles' banded langur)* போன்ற அரிய வகை உயிரினங்களும் இங்கு உள்ளன.  
வடக்கு சுமத்திரா காண்டாமிருக இனத்தின் *(Northern Sumatran rhinoceros)* மிகப் பெரிய எண்ணிக்கையை இந்தப் பூங்கா கொண்டு இருந்தது, ஆனால் அந்தக் காண்டாமிருகங்கள் எல்லாம் இப்போது மலேசியாவின் காடுகளில் இருந்து முற்றாக அழிந்து விட்டன.
# சன்னா மரீன்

**சன்னா மிரெல்லா மரீன்** (; பிறப்பு 16 நவம்பர் 1985) என்பவர் ஒரு பின்னிய அரசியல்வாதியும், பின்லாந்தின் 46வதும் தற்போதைய பிரதமரும் ஆவார். 10 திசெம்பர் 2019லிருந்து இவர் பதவியிலுள்ளார். சமூக மக்களாட்சிக் கட்சியின் உறுப்பினரான இவர், 2015இலிருந்து பின்லாந்து நாடாளுமன்ற உறுப்பினராக உள்ளதோடு, 6 சூன் 2019இலிருந்து 10 திசெம்பர் 2019 வரையான குறுகிய காலப்பகுதியில் போக்குவரத்து மற்றும் தொடர்பாடல் அமைச்சராகவும் பணியாற்றியுள்ளார். 2019 அஞ்சல்துறை வேலைநிறுத்தச் சிக்கலுக்குப் பின் அன்டி ரின் பதவி விலகியதையடுத்து, 8 டிசெம்பர் 2019இல் மரீன் பிரதமராகத் தெரிவுசெய்யப்பட்டார்.  
தனது 34வது வயதில் பதவியேற்றதைத் தொடர்ந்து, பின்லாந்து வரலாற்றில் மிக இளவயதுப் பிரதமர் என்ற பெருமையைப் பெற்றதோடு, சிலியின் கபிரியேல் போரிக்குக்கு அடுத்து உலகின் இரண்டாவது இளவயது அரசுத் தலைவர் எனும் பெருமையையும் பெற்றார்.
# சன்னா மரீன்

## இளமைக்காலமும் கல்வியும்

சன்னா மிரெல்லா மரீன் நவம்பர் 16, 1985ல் எல்சிங்கியில் பிறந்தார். இவர் எசுப்பூ மற்றும் பிர்க்கலா ஆகிய நகரங்களிலும் வசித்துள்ளதோடு, பின்னர் டம்பரே நகரில் குடியேறினார். குடிப்பழக்கத்துக்கு அடிமையானார். பெற்றோரின் பிரிவுக்குப் பின், மரீன் தனது தாய் மற்றும் தாயின் பெண் துணைவரின் பராமரிப்பில் வளர்ந்தார்.  
2004ம் ஆண்டில் தமது 19ம் வயதில் மரீன் பிர்க்கலா உயர்நிலைப் பள்ளியில் மேற்படிப்பை நிறைவுசெய்தார். மரீன் 2006ம் ஆண்டில் சமூக மக்களாட்சி இளையோர் அணியில் இணைந்ததோடு 2010இலிருந்து 2012 வரை அவ்வமைப்பின் முதலாவது துணைத்தலைவராகவும் பதவி வகித்தார். படிக்கும் காலத்தில் ஒரு வெதுப்பகத்தில் பணியாற்றியதோடு, காசாளராகவும் இவர் பணிபுரிந்துள்ளார். மரீன், டம்பரே பல்கலைக்கழகத்தில் நிர்வாக அறிவியலில் இளமாணி மற்றும் முதுமாணிப் பட்டங்களைப் பெற்றுள்ளார்.
# ஜீவகராம விகாரை

**ஜீவகராம விகாரை (**இந்தி: जीवकर्म विहार; ஆங்கிலம்: Jivakarama vihara**)**, மேலும் **ஜீவக அமரவண விஹாரா** (அம்ர *-* வன என்றால் "மாம்பழ தோட்டம்"), **ஜீவகம்ரவண**, **ஜீவகம்ரபனா** அல்லது **ஜீவகவனராமம்**, என்பது புத்தர் காலத்தில் அரச மருத்துவருமான சீவகன் என்பவரால் நிறுவப்பட்ட ஒரு பண்டைய புத்த மடாலயம் அல்லது விகாரை ஆகும்.  
இந்தியவின் பீகார் மாநிலத்தில், நாளந்தா மாவட்டத்தில், உள்ள ராஜகிருஹத்தின் வெளிப்புறத்தில், கிஜ்ஜகுடா மலைக்குக் கீழே, ஒரு மாம்பழத்தோட்டம் இருந்தது. இது மன்னர் பிம்பிசாரரிடம் அரச மருத்துவரான ஜீவகன்<nowiki/>என்பவரால் பௌத்த சங்கத்திற்கு நன்கொடையாக வழங்கப்பட்டது. புத்தர், தேவதத்தனால் காயமுற்ற போது இந்த மடாலயத்தில் ஒருமுறை சிகிச்சை பெற்றதாகக் கூறப்படுகிறது.  
சங்கத்தின் விதிமுறைகளுக்கு இணங்க, தொடக்கத்தில் இந்த மடாலயம், தனியறைகள் (ஆங்கிலம்: Cells) இல்லாமல், இரண்டு நீண்ட, இணையான நீள்சதுர மண்டபங்களுடனும், துறவிகள் உண்ணவும் உறங்கவும் பல படுக்கைகளுடன் கூடிய துயில்கூடம் (ஆங்கிலம்: Dormitories) ஆகியவற்றுடன் உருவாக்கப்பட்டது.  
இந்த விகாரைக்கான தொடக்ககால கட்டுமானம் அனேகமாக கி.மு. 530-400 ஆம் ஆண்டுகளுக்கு இடைப்பட்ட காலத்தைச் சேர்ந்ததாகலாம் என்று தொல்பொருள் சான்றுகள் சுட்டுகின்றன. ஒன்றாம் நூற்றாண்டில் காந்தாராவில் கட்டப்பட்ட பிற்கால நாற்கர விகாரையைவிட இந்த விகாரை மிகவும் வித்தியாசமானது. பிற்காலத்தில் தூபிகளைக் கொண்டு கட்டப்பட்ட விகாரைகளுக்கு மாறாக, தூபி இல்லாதது இங்கு நோக்கத்தக்கது. கட்டுமான முறை (இடிந்த அடித்தளம்) மற்றும் அந்த இடத்தில் கண்டுபிடிக்கப்பட்ட கலைப்பொருட்கள், இரும்பு ஆணிகள், சுட்டகளிமண் (ஆங்கிலம்: Terracota) பந்துகள் அல்லது கரடுமுரடான சிவப்பு மட்பாண்டங்கள் போன்றவை அனைத்தும் கி.மு. ஐந்தாம் நூற்றாண்டிற்குப் பிற்பட்ட காலத்தைச் சுட்டிக்காட்டுகின்றன.
# ஜீவகராம விகாரை

## இதனையும் காண்க

- சீவகன்
# அனுரக்தி (திரைப்படம்)

***அனுராக்தி*** என்பது இந்தியாவின் கேரளாவில் தயாரிக்கப்பட்ட சமஸ்கிருதத் திரைப்படமாகும். இந்தியக் கலையான கூடியாட்டம் குறித்த திரைப்படமாகும். சம்ஸ்கிருத பாடல் கொண்ட முதல் சமஸ்கிருதத் திரைப்படம் இதுதான். இப்பாடல் முப்பரிமாணத்தில் படமாக்கப்பட்டது. இதுவே முதல் முப்பரிமான சமஸ்கிருதப் படமுமாகும். இப்படம் 2017ல் கோவாவில் நடைபெற்ற 48வது சர்வதேச திரைப்பட விழாவில் IFFI) திரையிடப்பட்டது. 2018 ஆண்டு ஜெய்ப்பூரில் நடைபெற்ற ஐந்தாவது ராஜஸ்தான் சர்வதேச திரைப்பட விழாவில் (RIFF) சிறந்த வட்டார திரைப்படத்திற்கான சிறப்பு நடுவர் விருதையும் இப்படம் வென்றது.
# அனுரக்தி (திரைப்படம்)

## கதையமைப்பு

இந்தப் படம் பஞ்சாபி நடனக் கலைஞர் (நடிகை: வாணி வசிஷ்ட்) ஒரு ஆசிரியரிடம் (நடிகர்: கலாமண்டலம் சிவன் நம்பூதிரி) பழங்கால நடன வடிவமான கூடியாட்டத்தைக் கற்றுக் கொள்வதற்காக கேரளாவுக்கு வருகிறார். ஆசிரியரின் மகன் நடன கலைஞரை காதலிக்கிறான். இது மட்டுமின்றி தனது தந்தைக்கும் மாணவிக்கும் இடையிலான உறவையும் தவறாக நினைக்கிறான்.
# அனுரக்தி (திரைப்படம்)

## நடிகர்கள்

- கலாமண்டலம் சிவன் நம்பூதிரி
- வாணி வசிஷ்ட்
- ஸ்ரீஹரி ஆத்தூர்
- விஜித் நம்பியார்
- சஞ்சு மாதவ்
- பிந்து ஜெயன்
# முந்நூறு இராமாயணங்கள்: ஐந்து எடுத்துக்காட்டுகளும் மொழிபெயர்ப்பில் மூன்று சிந்தனைகளும்

***முந்நூறு இராமாயணங்கள்: ஐந்து எடுத்துக்காட்டுகளும் மொழிபெயர்ப்பில் மூன்று சிந்தனைகளும்*** (*Three Hundred Rāmāyaṇas: Five Examples and Three Thoughts on Translation*) என்பது, பிப்ரவரி 1987 இல் பிட்சுபர்க் பல்கலைக்கழகத்தில் நாகரிகங்களின் ஒப்பீடு குறித்த மாநாட்டிற்காக இந்திய எழுத்தாளர் அ. கி. இராமானுசன் எழுதிய கட்டுரையாகும்.  
2006-2007 ஆண்டு முதல் வரலாற்று இளங்கலைப் பட்டதாரிகளுக்கான தில்லி பல்கலைக்கழகத்தின் பாடத் திட்டத்தில் இந்தக் கட்டுரை இணைக்கப்பட்டது. அக்டோபர் 9, 2011 ஆம் தேதி அன்று, பல்கலைக்கழகத்தின் கல்விப் பேரவை அதன் அடுத்த கல்வி ஆண்டு முதல் இக்கட்டுரையை இளங்கலைப் பாடத்திட்டத்தில் இருந்து நீக்க முடிவு செய்தது. பேரவையின் இந்த நடவடிக்கை பலரின் கவனத்தை ஈர்த்தது. பலர் இதை தேவையற்ற தணிக்கை நடவடிக்கையாகக் கருதினர்.
# முந்நூறு இராமாயணங்கள்: ஐந்து எடுத்துக்காட்டுகளும் மொழிபெயர்ப்பில் மூன்று சிந்தனைகளும்

## இராமானுசனின் ஆய்வறிக்கை

*முந்நூறு இராமாயணங்கள்* என்பது இராமாயணத்தின் வரலாற்று குறித்தும், இக்காப்பியம் இந்தியா மற்றும் ஆசியா முழுவதும், 2,500 ஆண்டுகள் அல்லது அதற்கும் மேலாக, பரவியிருப்பது குறித்தும் சுருக்கமாகக் கூறுகிறது. பல்வேறு மொழிகள், சமூகங்கள், புவியியல் பகுதிகள், மதங்கள் மற்றும் வரலாற்று காலகட்டங்களில் இராமரின் கதை எவ்வாறு பல மாறுபாடுகளுக்கு உட்பட்டுள்ளது என்பதை இது நிரூபிக்க முயல்கிறது. இராமாயணத்தின் பதிவு செய்யப்பட்ட அனைத்துக் கூற்றுகள் மற்றும் மறுபரிசீலனைகள் அனைத்தையும் ஆவணப்படுத்த முயலவில்லை. மாறாக, அது பல்வேறு மொழிகள், பகுதிகள், மரபுகள் மற்றும் காலகட்டங்களில் இருந்து இராமாயணத்தின் ஐந்து குறிப்பிட்ட கூற்றுக்களை மட்டுமே மையமாகக் கொண்டுள்ளது.  
கட்டுரையின் தலைப்பில் உள்ள 300 இராமாயணங்களின் எண்ணிக்கை என்பது காமில் புல்கே என்பவரின் படைப்பை அடிப்படையாகக் கொண்டது. இது உண்மையான எண்ணிக்கையை குறைத்து மதிப்பிடுவதாகவும் சுட்டிக்காட்டப்பட்டுள்ளது. இருப்பினும், இராமானுஜன், அதாவது வால்மீகி, கம்பன், ஜெயின், தாய் இராமக்கியன் மற்றும் தென்னிந்திய நாட்டுப்புறக் கதைகள் ஆகிய இராமாயணங்களின் ஐந்து வாசகங்களை மட்டுமே கருதுகிறார். இராமானுஜன், குறிப்பாக வழக்கமான சொற்களான "பதிப்புகள்" மற்றும் "மாறுபாடுகள்" ஆகியவற்றிற்கு மாறாக "சொல்லுதல்" (ஆங்கிலம்: telling) என்ற சொல்லை பயன்படுத்த விரும்புகிறார். கட்டுரையில் இராமானுஜனின் முக்கிய அவதானிப்புகளில் ஒன்று, அத்தகைய அசல் இராமாயணம் என்று எதுவும் இல்லை என்பதும், வால்மீகியின் இராமாயணம் சொல்வது பல இராமாயணக் கதைகளில் ஒன்றாகும் என்பதாகும்.
# முந்நூறு இராமாயணங்கள்: ஐந்து எடுத்துக்காட்டுகளும் மொழிபெயர்ப்பில் மூன்று சிந்தனைகளும்

## வெளியீடு

- ஏ.கே. இராமானுஜன், 'முந்நூறு ராமாயணங்கள்: ஐந்து எடுத்துக்காட்டுகள் மற்றும் மொழிபெயர்ப்பு பற்றிய மூன்று சிந்தனைகள்', *பல ராமாயணங்களில்: தெற்காசியாவில் ஒரு கதை பாரம்பரியத்தின் பன்முகத்தன்மை*, பதிப்பு. பவுலா ரிச்மேன் (Berkeley: University of California Press, 1991), pp.&nbsp;22–48. . http://ark.cdlib.org/ark:/13030/ft3j49n8h7/ இல் கிடைக்கும்.
- ஏ.கே. இராமானுஜன், 'திரீ ஹன்ட்ரட் இராமாயணங்கள்: ஃபைவ் எக்ஸாம்பிள்ஸ் அண்ட் திரீ த்ஹோட்ஸ் ஆன் டிரான்ஸ்லேஷன்', *தி கலெக்டட் எஸ்ஸேஸ் ஆஃப் ஏ.கே. இராமானுஜனில்* (ஆக்ஸ்போர்டு: ஆக்ஸ்போர்டு யுனிவர்சிட்டி பிரஸ், 2004), பக்.&nbsp;131-60, இங்கே கிடைக்கும்.
# நம்போங்கு

**நம்போங்கு** (*Nampong*) என்பது இந்திய மாநிலமான அருணாச்சல பிரதேசத்தில் உள்ள சங்லங்கு மாவட்டத்தில் உள்ள ஒரு மக்கள் தொகை கணக்கெடுப்பு நகரமாகும். பாங்சாவ் கணவாய்க்கு அருகில் அமைந்துள்ள இந்நகரம் இந்தியப் பக்கத்தில் உள்ள கடைசி நகரமாக கருதப்படுகிறது. கடல் மட்டத்தில் இருந்து 308 மீட்டர் உயரத்தில் உள்ளது. அருணாச்சலத்தின் 60 தொகுதிகளில் நம்போங்கு தொகுதியும் ஒன்றாகும். 2016 ஆம் ஆண்டு ஆகத்து மாதத்தில் நம்போங்கு தொகுதியின் சட்டமன்ற உறுப்பினராக லைசம் சிமாய் பணிபுரிந்தார்.
# நம்போங்கு

## வரலாறு

இரண்டாம் உலகப்போர் காலத்தில் இந்தியாவையும் சீனாவையும் இணைப்பதற்காகப் போடப்பட்ட பிரபலமற்ற லெடோ சாலையில் உள்ள நகரங்களில் நம்போங்கும் ஒன்றாகும். அமெரிக்க இராணுவத் தளபதியான இயோசப் இசுடில்வெல்லின் நினைவாக இச்சாலை இசுல்வெல் சாலை என்றும் அழைக்கப்படுகிறது. மேலும் இங்குள்ள ஓர் ஆற்றின் மீது ஒரு பாலமும் அப்போது கட்டப்பட்டது. அடிக்கடி நிலச்சரிவுகள் மற்றும் கடுமையான பணிச்சூழல்கள் காரணமாக போரின் போது இந்த கணவாய் நரகக் கணவாய் என்று செல்லப்பெயர் பெற்றது. மேலும் நரக வாயில் என்று அழைக்கப்படும் ஓர் இடமும் நகரத்தில் அமைந்துள்ளது. தாங்சாக்கள் என்ற இனக்குழுவினர் நம்போங்கில் வசிக்கின்றனர். மியான்மருடன் எல்லையைப் பகிர்ந்து கொள்ளும் இந்தியாவின் கிழக்கு மூலையில் உள்ள கடைசி நகரம் என்ற சிறப்பும் நம்போங்கு நகருக்கு உண்டு. ஒவ்வொரு மாதமும் நரகக் கணவாய் என்று அழைக்கப்படும் "பாங்சாவ் கணவாய் " என பெயரிடப்பட்ட கணவாய் வழியாக மியான்மருக்கு மக்கள் செல்ல அனுமதிக்கப்படுகிறார்கள். இந்நிகழ்வு ஒவ்வொரு மாதமும் 10, 20 மற்றும் 30 ஆகிய தேதிகளில் நிகழ்கிறது.
# நம்போங்கு

## மக்கள் தொகையியல்

அருணாச்சலப் பிரதேசத்தின் முக்கிய பழங்குடியினங்களில் ஒன்றான தாங்சாக்கள் நம்போங்கின் ஆதிக்கம் செலுத்துகிறார்கள். தாங்சாவிற்குள் திகாக், முக்லோம், அவி, லங்சங், மோசாங், இயூக்லி, கிம்சிங், ரொன்ராங், முங்ரே, லாங்பி, லாங்ரி, பொந்தை, சங்வால், யோங்குக்கு, சாகியெங்கு, தம்பாங்கு, போன்ற பல்வேறு துணைப் பழங்குடியினர் உள்ளனர். இவர்கள் மங்கோலிய இனத்தைச் சேர்ந்தவர்களாவர். மியான்மரில் உள்ள மசோய் சினரூபம் என்ற மலையில் இவர்கள் உருவானதாக புராணங்கள் கூறுகின்றன. 1740 ஆம் ஆண்டுகளில் மியான்மரின் வடக்கிலிருந்து இந்தியாவிற்கு குடிபெயர்ந்தனர். 18 ஆம் நூற்றாண்டின் தொடக்கத்தில் மட்டுமே தற்போதைய வாழ்விடத்திற்கு இவர்கள் குடிபெயர்ந்தனர். பாரம்பரியமாக, தாங்சாக்கள் ஆவி மற்றும் விலங்கு படுகொலைகளால் சித்தரிக்கப்படும் மத நம்பிக்கை விசுவாசிகளாவர்ர். ஆயினும்கூட, பல ஆண்டுகளாக, பலர் பௌத்தம் மற்றும் கிறித்துதவ மதத்திற்கு மாறியுள்ளனர்.
# நம்போங்கு

## பொருளாதாரம்

தாங்சாக்கள் உழைப்பு மற்றும் அமைதியை விரும்புகிறார்கள். கைவினைப் பொருட்களில் குறிப்பாக மர வேலைப்பாடுகளில் வல்லுநர்களாக உள்ளனர். தாங்சாவின் முக்கிய மக்கள் தொழில் மூலம் விவசாயம் செய்கின்றனர்.
# நம்போங்கு

## பண்பாடு

நம்போங்கின் வாழ்க்கை முறை சிக்கலற்றது. உயிர்வாழ்வதும் எளிது
# நம்போங்கு

## பாங்சாவ் கணவாய் குளிர்கால விழா

பாங்சாவ் கணவாய் குளிர்கால விழா என்பது ஒவ்வொரு ஆண்டும் நம்போங்கில் 20, 21 சனவரி மற்றும் 22 ஆகிய தேதிகளில் நடத்தப்படும் ஓர் உலகளாவிய கிராம நிகழ்வாகும்.
# பாக்கித்தானில் உடல் பருமன்

**பாக்கித்தானில் உடல் பருமன்** (*Obesity in Pakistan*) என்பது கடந்த சில ஆண்டுகளாகவே கவலையை ஏற்படுத்தி வரும் ஓர் உடல்நலப் பிரச்சினையாகும். நகரமயமாக்கல், ஆரோக்கியமற்ற நிலை, சமையலில் எண்ணெய் மற்றும் கொழுப்புகள் அதிகம் நிறைந்த உணவு, மாறிவரும் வாழ்க்கை முறை ஆகியவை நாட்டில் உடல் பருமனுக்கு பங்களிக்கும் மூல காரணங்களாகும்.  
பாக்கித்தான் அதிக எடை கொண்ட மக்கள் தொகையின் அடிப்படையில் 194 நாடுகளில் 165 ஆவது இடத்தில் உள்ளது இந்த விகிதம் தோராயமாக மற்ற ஆய்வுகளுடன் ஒத்துப்போகிறது. நான்கில் ஒரு பாக்கித்தானியப் பெரியவர்கள் அதிக எடையுடன் இருப்பதாக ஆய்வுகள் கூறுகின்றன. பாக்கித்தானில் அதிக எடை கொண்டவர்கள் பிரச்சனை குறிப்பாக பெரியவர்களிடையே மிகவும் அதிகமாக உள்ளது.  
பாக்கித்தானில் உள்ள பெரிய நகரங்களில் வசிக்கும் மக்கள் கிராமப்புறங்களில் உள்ளவர்களை விட உடல் பருமனால் ஏற்படும் அபாயங்களுக்கு ஆளாகிறார்கள். பெரிய நகரங்களைப் போலவே, துரித உணவு மற்றும் குளிர்பானம் போன்ற ஆரோக்கியமற்ற உணவு உட்கொள்வது அனைத்துப் பகுதிகளிலும் பொதுவானதாகும். இந்நாட்டில் ஆண்களை விட பெண்களுக்கு உடல் பருமன் அதிகமாக இருப்பதாக உலக சுகாதார அமைப்பும் சுட்டிக் காட்டுகிறது. தெற்காசியாவிலேயே பாக்கித்தானில் சர்க்கரை நோயாளிகள் அதிகம் உள்ளனர்.  
காகசியர்களை விட தெற்காசிய மக்களுக்கு கொழுப்பு மிகவும் ஆபத்தானதாகும். ஏனெனில் கொழுப்பு தோலுக்கு பதிலாக கல்லீரல் போன்ற உறுப்புகளில் ஒட்டிக்கொள்ளும்
# விக்கிப்பீடியா:முதற்பக்கக் கட்டுரைகள்/ஏப்ரல் 10, 2022

<div id="mp-tfa-img">  
</div>
**சிமோன்** என்பவர் கிரேக்கத்தில் கிமு 5 ஆம் நூற்றாண்டின் மத்தியில் வாழ்ந்த ஒரு ஏதெனிய அரசியல்வாதியும் தளபதியும் ஆவார். இவர் மராத்தான் போரில் வெற்றி பெற்ற மில்டியாட்டீசின் மகனாவார். ஏதெனியன் கடல் சாம்ராஜ்யத்தை உருவாக்குவதில் சிமோன் முக்கிய பங்கு வகித்தார். சிமோன் புகழ்பெற்ற ஒரு இராணுவ வீரராக ஆனார். சலாமிஸ் போரில் ஈடுபட்ட பிறகு தளபதி இராணுவத் தரத்திற்கு உயர்ந்தார். **மேலும்...**
---
<div id="mp-tfa-img">  
</div>
**இராக்கிகர்கி** இந்தியாவின் அரியானா மாநிலத்தின் ஹிசார் மாவட்டத்தின் மேற்கில் காக்கர் ஆற்றின் சமவெளியில் அமைந்த பண்டைய தொல்லியல் நகரம் ஆகும். சிந்துவெளி நாகரீகத்திற்கு முந்தைய காலத்தின் எச்சங்களைக் கொண்ட இத்தொல்லியல் களம், தில்லியிலிருந்து வடமேற்கே 150 கிமீ தொலைவில் உள்ளது. இராக்கிகடி தொல்லியல் களம் கிமு 6420 – 6230 மற்றும் கிமு 4470 – 4280 ஆண்டுகளுக்கு இடைப்பட்டதாகும். **மேலும்...**
# ஏதென்சின் ஓடியன்

**ஏதென்சின் ஓடியோன்** அல்லது **ஏதென்சில் உள்ள பெரிக்கிள்சின் ஓடியோன்** (*Odeon of Athens* அல்லது *Odeon of Pericles in Athens*)என்பது (4,000சதுர மீ ) ஏதென்சில் உள்ள அக்ரோபோலிசின் தென்கிழக்கு அடிவாரத்தில், டயோனிசஸ் அரங்கத்தின் நுழைவாயிலுக்கு அடுத்ததாக கட்டப்பட்ட ஒரு இசைக்கூடம் ஆகும்.
# ஏதென்சின் ஓடியன்

## வரலாறு

இது முதன்முதலில் பெரிகிள்சால் கிமு 435 இல் பனாதேனியாவின் ஒரு பகுதியாக இசைப் போட்டிகளுக்காகவும், குழு ஒத்திகைகளுக்காகவும், மோசமான வானிலையின்போது அரங்கத்தில் இருந்து பார்வையாளர்கள் தங்குவதற்காகவும் கட்டப்பட்டது. அதன் சில எச்சங்கள் இப்போது எஞ்சியுள்ளன, ஆனால் அது மற்ற கிரேக்க ஓடியன்களின் வழக்கமான வட்ட வடிவில் உள்ள நிலையில் அந்த அமைப்பிற்கு மாறாக இது சதுரமாக உள்ளது. போரின் போது கைப்பற்றப்பட்ட பாரசீகக் கப்பல்களில் இருந்து எடுக்கப்பட்ட மரக்கட்டைகளால் இதன் கூரை அமைக்கபட்டிருந்தது. இதன் கூரை ஒரு கூடாரத்தை ஒத்த ஒரு சதுர பிரமிடு போன்று அமைக்கப்பட்டிருந்தது. இது கிமு முதலாம் நூற்றாண்டில் மீண்டும் கட்டப்பட்டது " செர்க்செஸ் கூடாரத்தின் நகல்" என்று பௌசானியாஸ் எழுதினார்.  
அசல் கட்டிடத்தில் பல இருக்கைகள் மற்றும் பல தூண்கள் இருந்தன என்று புளூடார்ச் எழுதியுள்ளார். நவீன அகழ்வாய்வுகளின் படி இதன் அடித்தளம் 62.40 பை 68.60 மீ (204.7 பை 225.1 அடி) என தெரியவந்துளது. மேலும் இதன் உட்புரத்தில் பத்துக்கு, ஒன்பது வரிசைகளில் 90 உள் தூண்கள் அமைக்கப்பட்டு அவற்றால் கூரை தாங்கப்பட்டதாக இப்போது அறியப்படுகிறது.  
கிமு 87-86 இல் நடந்த முதல் மித்ரிடாடிக் போரில் சுல்லா ஏதென்ஸை முற்றுகையிட்டபோது ஏதென்ஸின் அசல் ஓடியன் சுல்லாவால் எரிக்கப்பட்டது. எரிக்கப்பட்டது, அல்லது அக்ரோபோலிசைத் தாக்க சுல்லா இதன் மரக்கட்டைகளைப் பயன்படுத்துவாரோ என்ற பயத்தில் அவரது எதிரியான அரிஸ்டின் மூலம் எரிக்கப்பட்டடிருக்கலாம். பின்னர் எம். ஸ்டாலியஸ் மற்றும் மெனாலிப்பஸ் ஆகியோரை கட்டிடக் கலைஞர்களாகப் பயன்படுத்தி, கப்படோசியாவின் இரண்டாம் அரியோபர்சேன்சால் இது முழுமையாக மீண்டும் கட்டப்பட்டது. புதிய கட்டிடம் கி.பி 2 ஆம் நூற்றாண்டில் "கிரேக்கர்களின் அனைத்து கட்டமைப்புகளிலும் மிகவும் அற்புதமானது" என்று பௌசானியாஸ் குறிப்பிட்டது. ஏதென்ஸில் உள்ள ஒரு ஓடனில் "பார்க்கத் தகுந்த டயோனிசுவின் உருவம்" என்றும் அவர் குறிப்பிடுகிறார், அது எந்த ஒடியன் என்று அவர் குறிப்பிடவில்லை.
# பினாங்கு தேசியப் பூங்கா

**பினாங்கு தேசியப் பூங்கா** (மலாய்: *Taman Negara Pulau Pinang*; ஆங்கிலம்: *Penang National Park* சீனம்: 槟城国家公园; ஜாவி: تامن نݢارا ڤولاو ڤينڠ) என்பது மலேசியா, பினாங்கு மாநிலத்தில் அமைந்து உள்ள ஒரு தேசியப் பூங்காவாகும்.  
இந்தப் பூங்கா பினாங்குத் தீவின் வடமேற்கு முனையில் அமைந்து உள்ளது. 25.63 சதுர கி.மீ. பரப்பளவைக் கொண்டது. நிலம் கடல்சார் அறிவியலாளர்கள் மற்றும் இயற்கை ஆர்வலர்களால், இந்தப் பூங்காவின் இயற்கைத் தன்மை ஆய்வுகள் செய்யப் படுகின்றன.
# பினாங்கு தேசியப் பூங்கா

## அமைவிடம்

முன்பு அச்சே கடற்கரை வனக் காப்பகம் *(Pantai Acheh Forest Reserve)* என்று அழைக்கப்பட்டது. இந்த அழகியக் காப்பகம், 417 தாவரங்கள் மற்றும் 143 விலங்கினங்களைக் கொண்டு உள்ளது. ஏப்ரல் 2003-இல் இந்த வனக் காப்பகம், பினாங்கு தேசியப் பூங்காவாக அறிவிக்கப்பட்டது.  
இந்தப் பூங்கா 46 வகையான பறவை இனங்களுக்கு அடைக்கலம். தடித்த அலகு மீன்கொத்தி *(stork-billed kingfisher);* வெள்ளை-மார்பக நீர்கோழிகள் *(white-breasted waterhens)* மற்றும் பெரிய கொக்குகள் *(Great Egret)* போன்றவற்றின் தாயகம்.  
வெள்ளை வயிறு கடற்கழுகுகள் *(white-breasted sea eagle);* செம்பருந்துகள் *(Brahminy Kite);* மற்றும் மீன் கொத்திகள் போன்ற குறிப்பிடத்தக்கப் பெரிய பறவைகளும் உள்ளன.
# பினாங்கு தேசியப் பூங்கா

## கடற்கரைகள்

பினாங்கு தேசியப் பூங்காவின் ஒன்பது கடற்கரைகளும், பினாங்குத் தீவில் சிறந்த கடற்கரைகளாகக் கருதப் படுகின்றன.  
1. தெலுக் பகாங் *(Teluk Bahang)*
1. பாசிர் பாண்டாக் *(Pasir Pandak)*
1. தெலுக் துக்குன் *(Teluk Tukun)*
1. தஞ்சோங் ஐலிங் *(Tanjung Ailing)*
1. தெலுக் டூயோங் (வானரக் கடற்கரை) *(Teluk Duyung)*
1. தெலுக் கெத்தாபாங் *(Teluk Ketapang)*
1. பந்தாய் கெராச்சுட் *(Pantai Kerachut)*
1. தெலுக் கம்பி *(Teluk Kampi)*
1. பந்தாய் மாஸ் *(Pantai Mas)*
# பாப்பசின் பரப்பளவு தேற்றம்

**பாப்பசின் பரப்பளவு தேற்றம்** (*Pappus's area theorem*), ஒரு முக்கோணத்தின் மூன்று பக்கங்களின் மீது வரையப்பட்ட மூன்று இணைகரங்களின் பரப்பளவுகளுக்கு இடையேயுள்ள தொடர்பை விளக்குகிறது.இத்தேற்றத்தைக் கண்டுபிடித்தக் கிரேக்கக் கணிதவியலாளர் அலெக்சாந்திரியாவின் பாப்பசுவின் (கிபி 4ஆம் நூற்றாண்டு) பெயரால் அழைக்கப்படுகிறது. பித்தேகோரசு தேற்றத்தின் பொதுமைப்படுத்தலாகக் இதனைக் கருதலாம்.
# பாப்பசின் பரப்பளவு தேற்றம்

## தேற்றம்

ஒரு முக்கோணத்தின் ஏதாவது இரு பக்கங்கள் ஒவ்வொன்றின் மீதும் ஒரு இணைகரம் வரையப்பட்டிருந்தால், அந்த இரு இணைகரங்களின் பரப்பளவுகளின் கூட்டுத்தொகைக்குச் சமமான பரப்பளவு கொண்ட இணைகரத்தை அம்முக்கோணத்தின் மூன்றாவது பக்கத்தின் மீது வரையும் முறையை இத்தேற்றம் தருகிறது.  
எடுத்துக்கொள்ளப்பட்ட முக்கோணம்: *ABC*. அதன் இரு பக்கங்களான AB, AC மீது வரையப்பட்ட இணைகரங்கள் முறையே: *ABDE*, *ACFG* . இந்த இணைகரங்களின் நீட்டிக்கப்பட்ட பக்கங்கள் DE, FG இரண்டும் சந்திக்கும் புள்ளி H. கோட்டுத்துண்டு AH -க்கு இணையாகவும் சமநீளமுள்ளவையாக முக்கோணத்தின் மூன்றாவது பக்கம் BC மீது கோட்டுத்துண்டுகள் BL, CM இரண்டும் வரையப்பட்டு L, M புள்ளிகளை இணைக்க, முக்கோணத்தின் மூன்றாவது பக்கத்தின் மீதான இணைகரம் BCML நிறைவுபெறுகிறது. இப்பொழுது இம்மூன்று இணைகரங்களின் பரப்பளவுகள் (பரப்பளவின் குறியீடு: A) கீழ்வரும் முற்றொருமையை நிறைவு செய்கின்றன:  
:<math>\text{A}_{ABDE}+\text{A}_{ACFG}=\text{A}_{BCML}</math>
# பாப்பசின் பரப்பளவு தேற்றம்

## நிறுவல்

இணைகரங்கள் *ABDE*, *ABUH* இரண்டும் சமவளவு அடிப்பக்கநீளமும் உயரமும் கொண்டிருப்பதால் அவற்றின் பரப்பளவுகள் சமம். இதேபோல,
- *ACFG*, *ACVH* சம பரப்பளவுள்ள இணைகரங்கள்;
- *ABUH*, *BLQR* சம பரப்பளவுள்ள இணைகரங்கள்;
- *ACVH*, *RCMQ* சம பரப்பளவுள்ள இணைகரங்கள்.  
இந்த முடிவுகளைப் பயன்படுத்த:
:<math>
\begin{align}
\text{A}_{ABDE}+\text{A}_{ACFG} &=\text{A}_{ABUH}+\text{A}_{ACVH}\\
&=\text{A}_{BLQR}+\text{A}_{RCMQ}\\
&=\text{A}_{BCML}
\end{align}
</math>
# பாப்பசின் பரப்பளவு தேற்றம்

## நிறுவல்

### பித்தேகோரசு தேற்றத்தின் பொதுமைப்படுத்தல்

பாப்பசின் தேற்றம், பித்தேகோரசின் தேற்றத்தை இருவழிகளில் பொதுமைப்படுத்துகிறது: பித்தேகோரசின் தேற்றம் செங்கோண முக்கோணங்களுக்கு மட்டுமே உரியதாகவும் சதுரங்களையுமே பயன்படுத்துகிறது.  
பாப்பசின் பரப்பளவு தேற்றம் எல்லாவகையான முக்கோணங்களுக்குமானது:  
ஏதாவது ஒரு முக்கோணத்தின் இரு பக்கங்கள் ஒவ்வொன்றின் மீதும் ஒரு சதுரம் வரையப்பட்டால் அவ்விரு சதுரங்களின் பரப்பளவுகளின் கூட்டுத்தொகைக்குச் சமமான பரப்பளவு கொண்ட இணைகரம் ஒன்றை முக்கோணத்தின் மூன்றாவது பக்கத்தின்மீது வரையலாம். அந்த இரு பக்கங்களும் செங்கோணத்தின் தாங்கி பக்கங்களாக இருந்தால், மூன்றாவது பக்கத்தின் மீது வரையப்பட்ட இணைகரம் சதுரமாக இருக்கும்.  
ஒரு செங்கோண முக்கோணத்தின் இரு தாங்கி பக்கங்கள் ஒவ்வொன்றின் மீது ஒரு இணைகரம் வரையப்பட்டால் அவ்விரு இணைகரங்களின் பரப்பளவுகளின் கூட்டுத்தொகைக்குச் சமமான பரப்பளவுடன் மூன்றாவது பக்கத்தின் மீது செவ்வகம் ஒன்றை வரையலாம். தாங்கி பக்கங்களின் மீது வரையப்பட்ட இணைகரங்கள் சதுரங்களாக இருக்குமானால் மூன்றாவது பக்கத்தின் மீது அமையும் செவ்வகமும் சதுரமாக இருக்கும்.
# குரோக்கர் தேசியப் பூங்கா

**குரோக்கர் தேசியப் பூங்கா** (மலாய்: *Taman Negara Banjaran Crocker*; ஆங்கிலம்: *Crocker Range National Park*) என்பது மலேசியா, சபா மாநிலம், மேற்கு கரை பிரிவு, கோத்தா கினபாலு, தம்புனான், கெனிங்காவ் மாவட்டங்களின் எல்லைப் பகுதிகளில் அமைந்து உள்ள ஒரு தேசியப் பூங்கா ஆகும்.  
1984-ஆம் ஆண்டில், சபா மாநில அரசால், ஒரு தேசியப் பூங்காவாக நிறுவப்பட்டது. இருப்பினும் இந்தப் பகுதி முன்பு வன காப்பகமாகப் பாதுகாக்கப்பட்டு வந்தது. இப்போது சபா வனப்பூங்காக்கள் அமைப்பு இந்தப் பூங்காவைப் பராமரித்து வருகிறது.  
குரோக்கர் தேசியப் பூங்கா 75 கி.மீ. நீளமும் 15 கி.மீ. அகலமும் கொண்டது. சிங்கப்பூர் தீவைப் போல இரண்டு மடங்கு பெரியது. கோத்தா கினபாலு, தம்புனான், கெனிங்காவ் மாவட்டங்களின் எல்லைப் பகுதிகளில் அமைந்து இருந்தாலும் இந்தப் பூங்காவிற்குள் 8 மாவட்டங்கள் உள்ளன.
# குரோக்கர் தேசியப் பூங்கா

## பொது

இந்தப் பூங்கா, 1200 - 1800 மீட்டர் உயரத்தில் உள்ளது. அத்துடன் குரோக்கர் மலைத் தொடரை உள்ளடக்கிய மிகப் பெரிய ஒரு வனப் பூங்காவாகப் பிரபலம் அடைந்து உள்ளது.  
இந்தப் பூங்கா 1,399&nbsp;கி.மீ.² பரப்பளவில், மிகப் பெரிய மலைக் காடுகளை கொண்டு உள்ளது. இங்கு போர்னியோ தீவிற்கு மட்டும் சொந்தமான பல வகையான தாவரங்கள்; விலங்கினங்கள் உள்ளன.
# குரோக்கர் தேசியப் பூங்கா

## பொது

### குரோக்கர் பூங்கா தலைமையகம்

குரோக்கர் தேசியப் பூங்கா தலைமையகத்திற்கு அருகில், வருகையாளர்கள் தங்குமிடம் மற்றும் உணவு சேவைகளை வழங்கும் ஒரு விடுதியும் உள்ளது.  
தவிர அங்கே ஒரு கண்காட்சி மையம்; ஒரு பூச்சிகள் கூடம்; ஒரு பரணிகள் கூடம் *(fernarium);* ஒரு கண்காணிப்புக் கோபுரம் மற்றும் மலையேற்றப் பாதைக்கான தொடக்க இலக்கு போன்ற வசதிகளும் வழங்கப்பட்டு உள்ளன.  
ஓராங் ஊத்தான்கள், கிப்பன்கள், வட்டக் கண்கள் கொண்ட டார்சியர் விலங்குகள் *(furry tarsier),* நீண்ட வால் கொண்ட மக்காக்குகள் *(Macaque)* போன்ற ஐந்து வகையான அரிதான விலங்கினங்கள் உள்ளன.
# குரோக்கர் தேசியப் பூங்கா

## காட்சியகம்

குரோக்கர் தேசியப் பூங்காவில் காணப்படும் அரிய வகைத் தாவரங்கள்:
# ஆவடி தொடருந்து நிலையம்

**ஆவடி தொடருந்து நிலையம்** (ஆங்கிலம்: Avadi railway station) சென்னை புறநகர் தொடருந்து வலையத்தின் சென்னை சென்ட்ரல் - அரக்கோணம் பிரிவில் அமைந்துள்ள முக்கிய தொடருந்து முனையங்களுள் .ஒன்றாகும். சென்னையின் புறநகர் பகுதியான ஆவடி, நகர மையத்திலிருந்து மேற்கே 23 கிமீ தொலைவில் அமைந்துள்ளது. இந்த தொடருந்து நிலையம் ஆவடியின் அண்மைய வட்டாரங்களின் தேவைகளை நிறைவேற்றி வருகிறது. இது ஆவடியில் திருமலைராஜபுரம் என்னுமிடத்தில் அமைந்துள்ளது.இது கடல் மட்டத்திலிருந்து 26.85 மீ. உயரத்தில் அமைந்துள்ளது.  
2008 ஆம் ஆண்டு வெளியிடப்பட்ட இரயில்வே வெளியீட்டின்படி, எழும்பூர் தொடருந்து நிலையத்திற்கான முனையமாக, தாம்பரம் நிலையம் உருவாக்கப்படுவது போல, சென்னை சென்ட்ரல் தொடருந்து நிலையத்திற்கான தொடருந்து பெட்டி முனையமாக (செயற்கைக்கோள் முனையம்) (coaching terminal/satellite terminal) ஆவடி நிலையத்தை உருவாக்கத் திட்டமிடப்பட்டுள்ளது.
# ஆவடி தொடருந்து நிலையம்

## வரலாறு

1979 ஆம் ஆண்டு நவம்பர் 29 ஆம் தேதி, சென்னை சென்ட்ரல்- திருவள்ளூர் பிரிவின் மின்மயமாக்கலுடன், நிலையத்தின் முதன்மை பாதைகள் மின்மயமாக்கப்பட்டன. ஆவடியில் உள்ள மின் மோட்டார் பொருத்தப்பட்ட தொடருந்து பெட்டிகளை (ஆங்கிலம்: electrical motor unit (EMU) நிறுத்துமிடத்திற்கான பாதைகள் பிப்ரவரி 1, 1980 ஆம் தேதியன்று மின்மயமாக்கப்பட்டன. 1986 ஆம் ஆண்டு அக்டோபர் 2 ஆம் தேதி வில்லிவாக்கம் -ஆவடி பிரிவு மின்மயமாக்கலுடன் நிலையத்தில் உள்ள கூடுதல் பாதைகளும் மின்மயமாக்கப்பட்டன.  
1977 ஆம் ஆண்டிலேயே ஆவடி ரயில் நிலையம் வழியாகச் செல்லும் ரயில் பாதைகளில் மின்மயமாக்கல் பூர்வாங்க பணிகள், மின் கம்பங்கள் போன்றவை காணப்பட்டன. முதல் அகலப்பாதை மின்சார மின் மோட்டார் தொடருந்துகள் முதன்முதலில் சென்னை சென்ட்ரல்- கும்மிடிப்பூண்டி பிரிவில் 1979 ஆம் ஆண்டிலும், அடுத்த கட்டமாக 1980 ஆம் ஆண்டு சென்னை சென்ட்ரல்-திருவள்ளூர் பிரிவிலும் அறிமுகப்படுத்தப்பட்டன. 1971 முதல் 1980 வரை, திருவள்ளூர் மற்றும் கும்மிடிப்பூண்டி வரை செல்லும் புறநகர் தொடருந்து பெட்டிகளை இழுத்துச் செல்லும் WP நீராவி இன்ஜின்கள் பணியில் இருந்தன. ஆவடி விமானப்படை நிலையம் கண்டோன்மென்ட் பகுதியில் (ஆங்கிலம்: Avadi Air Force Station Cantonment Area) உள்ள மின் பணிமனை (ஆங்கிலம்: E Depot) வரை செல்லும் "பட்டாபிராம் மிலிட்டரி சைடிங்" (ஆங்கிலம்: Pattabhiram Military Siding) தொடருந்தினை டபிள்யூடிஎஸ் வகை ஷட்டில் டீசல் இன்ஜின் இழுத்துச் சென்றது. இது தொடருந்துகளை அடையாளம் காண உதவியது. ஆவடி வழியாக செல்லும் விரைவு தொடருந்துகளுக்கு மின்சார டீசல் இன்ஜின்கள் பொருத்தப்பட்டன. . 1960களின் பிற்பகுதியிலும், 1970களின் முற்பகுதியிலும், பால்ட்வின் கிளாஸ் WP நீராவி லோகோக்கள் (ஆங்கிலம்: Baldwin Class WP steam locos) தாதர் எக்ஸ்பிரஸ் மற்றும் பாம்பே மெயில் போன்ற தொடருந்து பெட்டிகளை கல்யாணில் இருந்து இழுத்துச் சென்றன. மும்பை - கல்யாண் வழித்தடத்தில் இயக்குவதற்காக வலிமைமிக்க WCM DC மின்சார இஞ்ஜின்கள் பொருத்தப்பட்டன.
# ஆவடி தொடருந்து நிலையம்

## தளவமைப்பு

இந்த நிலையத்தில் இரண்டு பக்க இணைப்புப் பாதைகள் (ஆங்கிலம்: Loop lines) உட்பட ஆறு தடங்கள் மற்றும் நான்கு நடைமேடைகள் உள்ளன. முதல் நடைமேடையானது நிலையத்தின் நுழைவாயில் மற்றும் டிக்கெட் கவுண்டர் ஆகியவற்றைக் கொண்ட ஒரு பக்க நடைமேடையாகும். இரண்டாவது மற்றும் மூன்றாவது நடைமேடைகள் ஒரு தீவு போல அமைந்துள்ளன. நான்காவது நடைமேடை நிலையத்தின் வடக்கு முனையின் எல்லையாக உள்ளது. மற்றும் அனைத்து நடைமேடைகளும் மிக நீளமானவை. இந்த நடைமேடைகள் ஒரு நடைப்பாலம் (ஆங்கிலம்: footbridge) மூலம் இணைக்கப்பட்டுள்ளன.  
2013 ஆம் ஆண்டு நிலவரப்படி, இந்த நிலையம் ஒரு நாளைக்கு சுமார் 40,000 பயணிகளைக் கையாளுகிறது.
# ஆவடி தொடருந்து நிலையம்

## வளர்ச்சிகள்

சென்னை புறநகர் தொடருந்து வலையத்தில் உள்ள தொடருந்து நிலையங்களில் ஆவடியும் ஒன்றாகும், அவை சிறந்த நிலையங்களாக உருவாக்கப்பட்டு வருகின்றன.
# ஆவடி தொடருந்து நிலையம்

## மேலும் பார்க்கவும்

- சென்னை புறநகர் தொடருந்து
- சென்னையில் உள்ள தொடருந்து நிலையங்கள்
# கம்பரா நடனம்

நகராட்சியில் உள்ள புலிக்கல் வயலில் கமபால நாட்டி ( நெல் நாற்றுகள் நடுதல், இசை மற்றும் நடன நிகழ்ச்சிகளுடன் நிகழ்த்தப்பட்டது.]]
**கம்பரா** **நடனம்** அல்லது **கம்பரா நிருத்தம்** என்பது கேரள மாநிலத்தின் வட மாவட்டமான வயநாட்டின் ஆதியன் பழங்குடியினரால் ஆடும் ஒரு நாட்டுப்புற நடனம் ஆகும். இந்த கலைவடிவத்தில், ஆண்கள் நாட்டுப்புற பாடல்களைப் பாடுகிறார்கள். காற்று மற்றும் தாள வாத்தியங்களை வாசிப்பார்கள். அதே நேரத்தில் பெண்கள் நெல் நாற்றுகளுக்கு அருகில் நடனமாடுகிறார்கள்.
# கம்பரா நடனம்

## மேலும் பார்க்கவும்

- இந்தியாவில் நாட்டுப்புற நடனம்
# காருடி கோம்பே

**காருடி கோம்பே** என்பது இந்தியாவின் கர்நாடக மாநிலத்தில் உள்ள ஒரு நாட்டுப்புற நடனம் ஆகும். நடனக் கலைஞர்கள் மூங்கில் குச்சிகளால் செய்யப்பட்ட ராட்சத பொம்மைகளால் தங்களை அலங்கரித்துக் கொள்கின்றனர். *காருடி-கோம்பே* என்ற சொல்லுக்கு தாய்மொழியான கன்னடத்தில் *மந்திர பொம்மை* என்று பொருள். இந்த நடனம் முக்கிய விழாக்களான, மைசூர் தசரா விழாவின் போது நடைபெறும் ஊர்வலத்தில் ஆடப்படுகிறது. இந்த நடனம் கர்நாடகாவின் கடலோர மாவட்டங்களில் *தத்திராய* என்றும் அழைக்கப்படுகிறது. *தத்திராய* என்றால் *மூங்கில் குச்சிகளால் ஆன பொம்மையை* சுமப்பவர் என்று பொருள். ஒரு நபர் சட்டகத்தின் அடிப்பகுதியில் இருந்து, தன்னைப் பொருத்திக் கொண்டு, இந்த பிரமாண்டமான கட்டமைப்பை தோளில் சுமந்தவாறு நடனமாடுகிறார் கலைஞருக்கு சட்டத்தில் உள்ள ஒரு திறப்பு மூலம் வெளி உலகத்தைப் பார்ப்பதற்கான ஏற்பாடுகள் செய்யப்பட்டுள்ளன.
# காருடி கோம்பே

## நடனம்

சுமந்து செல்லும் பொம்மைகள் அதிக எடை உடையவை என்பதால், பெரும்பாலும் ஆண் கலைஞர்களே இந்நடனத்தை ஆடுகிறார்கள். நடன நிகழ்ச்சி எட்டு மணி நேரம் வரை நீடிப்பதுண்டு. இதற்காகக் கலைஞர்கள் கனமான பொம்மைகளை சுமந்து செல்கிறார்கள். ஒரு வேடிக்கையான சூழ்நிலையை உருவாக்குவதே இந்நடனத்தின் பின்னால் உள்ள முக்கிய நோக்கமாகும். எனினும், அவை தீய சக்திகளைத் தடுக்கும் ஒரு கலையாகவும் பார்க்கப்படுகிறது.
# திருக்கூர் மகாதேவர் கோவில்

**திரிக்கூர் மகாதேவா கோயில்** என்பது கேரளாவில் திருச்சூர் மாவட்டத்தில் உள்ள திரிக்கூர் கிராமத்தில் உள்ள பாறையில் செதுக்கப்பட்ட குகைக் கோயிலாகும்.  
இது 7 அல்லது 8-ஆம் நூற்றாண்டில் கட்டப்பட்டதாக நம்பப்படுகிறது. குகைக் கோவில் என்பதால், பௌத்த மற்றும் ஜைனத் துறவிகள் இந்து துறவிகளுடன் இணைந்து தியானம் செய்ய இந்தக் தளத்தைப் பயன்படுத்தியிருக்கலாம். இது 1966 ஆம் ஆண்டு முதல் கேரள அரசின் தொல்லியல் துறையின் கீழ் பாதுகாக்கப்பட்டு வரும் நினைவுச்சின்னமாகும். கோயில் மற்றும் அதன் வளாகம் இப்போது க்ஷேத்ர சம்ரக்ஷனா சமிதி (கோயில் பாதுகாப்புக் குழு) மூலம் நிர்வகிக்கப்படும் பாளையம் அறக்கட்டளைக்கு சொந்தமானது.  
இக்கோயிலின் மூலவர் சிவபெருமான் என்னும் மகாதேவர். பெயருக்கு ஏற்றார் போல. இங்குள்ள பிரம்மாண்டமான சிவலிங்கம் அக்னி பகவானால் பிரதிஷ்டை செய்யப்பட்டதாக நம்பப்படுகிறது. இதனால், அக்னி பகவான் எப்போதும் சிவபெருமானை வழிபடுவதாகவும், அவர் அவருடன் இணைந்து வருவதாகவும் நம்பப்படுகிறது. இந்த நம்பிக்கையின் காரணமாக, மழை நாட்களில் சிலை ஊர்வலங்களுக்காக வெளியில் கொண்டு செல்லப்படுவதில்லை.  
மலையின் உச்சியில் 30 அடி நீளமும் 12 அடி அகலமும் கொண்ட இயற்கைக் குகைக்குள் இக்கோவில் அமைந்துள்ளது. குகையின் தெற்கு முனையில் பிரமாண்டமான சிவலிங்கம் உள்ளது. இதற்கு மேலே கோடைக்காலத்தில் அதிக வெப்பமான நாட்களில் கூட வறண்டு போகாத நீர்நிலை உள்ளது. சிவலிங்கம் கிழக்கு நோக்கி காணப்படுகிறது. ஆனால் கருவறையின் கதவு வடக்கு நோக்கி உள்ளது. இலிங்கம் மையத்தில், ஒரு செவ்வக பீடத்தின் மேல் நிறுவப்பட்டுள்ளது. பாறையின் உச்சியில் குளம் ஒன்றும் உள்ளது. 1966 ஆம் ஆண்டு முதல், இக்கோயில் தொல்லியல் துறையின் கீழ் பாதுகாக்கப்பட்ட நினைவுச்சின்னமாக உள்ளது.
# திருக்கூர் மகாதேவர் கோவில்

## கட்டிடக்கலை

கோயிலின் கருவறை 12 அடி நீளமும் 8 அடி அகலமும் கொண்ட குகைக்குள் அமைந்துள்ளது. கருவறைக்கு எதிரே ஒரு முக மண்டபம் உள்ளது, முழுக்க முழுக்க பாறையில் அழகிய கலைநயத்துடன் செதுக்கப்பட்டுள்ளது. தரிசனத்தின் போது தெய்வம் கிழக்கு பார்த்தாலும், பக்தர்கள் லிங்கத்தின் வலது பக்கம் மட்டுமே தரிசனம் செய்ய முடியும் . (“பார்ஷ்வ தர்ஷன்”. ) பாறைகள் நிறைந்த மண் மற்றும் 16 தூண்களால் கட்டப்பட்ட நமஸ்கார மண்டபம், ஏராளமான அழகிய சிற்பங்களைக் காட்சிப்படுத்துகின்றன. கோயிலின் வடக்கே உள்ள மண்டபத்தில் சரஸ்வதி பூஜை மற்றும் சாக்கியர் கூத்து முறையே நவராத்திரி மற்றும் பல சமய நிகழ்வுகளின் போது நடைபெறுவதுண்டு.
# புத்த தௌலா

**புத்த தௌலா** கோயில் சிவபெருமானுக்கு அர்ப்பணிக்கப்பட்டுள்ளது. இது இந்தியாவின் ஒடிசா மாநிலத்தில் உள்ள புவனேஸ்வரின் பழைய நகரமான படு சாஹியில் அமைந்துள்ளது. இக்கோயிலில் நிறுவப்பட்ட தெய்வங்கள் வட்ட வடிவ யோனிபீடத்துடன் கூடிய இரண்டு சிவலிங்கங்கள் காணப்படுகின்றன. யோனிபீடத்துடன் கூடிய மேலும் நான்கு சிவலிங்கங்களும் முன் குறிப்பிட்ட இரண்டு சிவலிங்கங்களுக்கு இடையில் காணப்படுகின்றன. இந்த சிற்பங்கள் பிந்துசாகரில் இருந்து கண்டறியப்பட்டு இங்கு கொணர்ந்து நிறுவப்பட்டுள்ளன.
# புத்த தௌலா

## கலாச்சார முக்கியத்துவம்

கோவிலின் வடக்கில் பிந்துசாகர் குளம், தெற்கில் மோகினி கோவில் மற்றும் மேற்கில் அகடா சண்டி கோவில் ஆகியவை உள்ளன. *ஸ்ராதா, பிண்ட, முண்டனக்ரியாவின்* போது அதன் முக்கியத்துவத்தை அடைகிறது
# புத்த தௌலா

## கட்டிடக்கலை அம்சங்கள்

கோயிலின் முதன்மைக் கதவு கிழக்கு நோக்கி உள்ளது. கான்கிரீட் கூரையுடன் கூடிய நவீன மண்டபமே கோவிலாகும். கதவு நிலைகள் எளிமையாக காணப்படுகின்றன.
# புத்த தௌலா

## மேலும் பார்க்கவும்

- இந்தியாவில் உள்ள இந்து கோவில்களின் பட்டியல்
# திருவல்லம் பாசுகரன் நாயர்

**திருவல்லம் பாசுகரன் நாயர்** (பிறப்பு ஜி. பாசுகரன் நாயர்) 20 ஆம் நூற்றாண்டின் மலையாளக் கவிஞர் ஆவார். அவர் பண்டைய இந்தியத் தத்துவ நூல்களான திருக்குறளின் மலையாள மொழிபெயர்ப்பிற்காக நன்கு அறியப்பட்டவர். திருக்குறள் தமிழ், சமஸ்கிருதம் மற்றும் ஆங்கில மொழிபெயர்ப்புகள் மட்டுமின்றி மலையாளத்திலும் மொழிபெயர்க்கப்பட்டுள்ளது. குறளின் மூன்று நூல்களுள் முதல் நூலை மட்டுமே நாயர் மொழிபெயர்த்தார். மேலும் மொழிபெயர்ப்பு உரைநடையில் உள்ளது. காஞ்சி சங்கராச்சாரியார் இவருடைய பணியினை போற்றும் வண்ணம் 'காவ்யவல்லபன்' எனப் பாராட்டியுள்ளார்.
# திருவல்லம் பாசுகரன் நாயர்

## திருக்குறளின் மொழிபெயர்ப்பு

பாஸ்கரன் நாயர் திருக்குறளின் முதல் நூலை (அறம் நூல்) மலையாளத்தில் மொழிபெயர்த்து 1962 ஆம் ஆண்டு திருவனந்தபுரத்தில் *பாஷா திருக்குறள் (தர்மகண்டம்)* என்ற பெயரில் வெளியிட்டார். இம்மொழிபெயர்ப்பில் குறள் செய்யுள் தமிழில் எழுதி இதற்கான உரையை மலையாளத்தில் எழுதியுள்ளார்..
# திருவல்லம் பாசுகரன் நாயர்

## குறளின் மேன்மை

பாஸ்கரன் நாயர், "பகவத் கீதை இல்லாத இடத்தில் திருக்குறள் தொடங்குகிறது" என்று கூறி குறளின் மேன்மையை குறிப்பிட்டுள்ளார்.  
1959 ஆகஸ்ட் 30 அன்று, அப்போதைய சென்னை மாகாணத்தின் முதல்வராக இருந்த கே. காமராஜுக்கு எழுதிய கடிதத்தில் நாயர் குறளின் மேன்மை பற்றி குறிப்பிட்டுள்ளார்.
# திருவல்லம் பாசுகரன் நாயர்

## மேலும் பார்க்கவும்

- திருக்குறள் மொழிபெயர்ப்பு
- மலையாளத்தில் திருக்குறள் மொழிபெயர்ப்பு
- மொழிபெயர்ப்பாளர்களின் பட்டியல்
# விக்கிப்பீடியா:Statistics/weekly/10-Apr-2022
| 218 | 2409:4072:6D82:78F1:441E:764E:BD47:E776 | 0 | 1 | 0 | 0 | 0 | 0 | 0 | 1 | 1 |  |
| 219 | 2409:4072:6C99:D6FB:4532:53C6:73C6:4DFC | 0 | 1 | 0 | 0 | 0 | 0 | 0 | 1 | 54 |  |
| 220 | 122.164.71.160 | 0 | 1 | 0 | 0 | 0 | 0 | 0 | 1 | 664 |  |
| 221 | 49.204.119.4 | 0 | 1 | 0 | 0 | 0 | 0 | 0 | 1 | 0 |  |
| 222 | N100a | 0 | 1 | 0 | 0 | 0 | 0 | 0 | 1 | 0 |  |
| 223 | 117.202.232.156 | 0 | 0 | 0 | 0 | 0 | 0 | 1 | 1 | 0 |  |
| 224 | 175.157.48.163 | 0 | 1 | 0 | 0 | 0 | 0 | 0 | 1 | 0 |  |
| 225 | Princenrsama | 0 | 1 | 0 | 0 | 0 | 0 | 0 | 1 | 0 |  |
| 226 | 2404:8EC0:4:213A:2549:D2F:B548:64DD | 0 | 1 | 0 | 0 | 0 | 0 | 0 | 1 | 858 |  |
| 227 | 116.72.115.195 | 0 | 1 | 0 | 0 | 0 | 0 | 0 | 1 | 56 |  |
| 228 | Lojwe | 0 | 1 | 0 | 0 | 0 | 0 | 0 | 1 | 0 |  |
| 229 | 2402:3A80:467:399F:7C0C:31D9:5D7:5FA3 | 0 | 1 | 0 | 0 | 0 | 0 | 0 | 1 | 0 |  |
| 230 | Senthil pannaiyar | 0 | 1 | 0 | 0 | 0 | 0 | 0 | 1 | 34 |  |
| 231 | 182.65.222.89 | 0 | 1 | 0 | 0 | 0 | 0 | 0 | 1 | 301 |  |
| 232 | 2402:3A80:51:C38B:0:25:A0C3:7001 | 0 | 1 | 0 | 0 | 0 | 0 | 0 | 1 | 0 |  |
| 233 | 60.50.124.51 | 0 | 1 | 0 | 0 | 0 | 0 | 0 | 1 | 0 |  |
| 234 | Sairamiv | 0 | 0 | 0 | 0 | 1 | 0 | 0 | 1 | 0 |  |
| 235 | 2409:4072:638B:C30:0:0:2950:38AD | 0 | 1 | 0 | 0 | 0 | 0 | 0 | 1 | 0 |  |
| 236 | 210.186.196.239 | 0 | 1 | 0 | 0 | 0 | 0 | 0 | 1 | 74 |  |
| 237 | Guest278 | 0 | 1 | 0 | 0 | 0 | 0 | 0 | 1 | 82 | } |
# மாநில அருங்காட்சியகம், போபால்

**மாநில அருங்காட்சியகம்,** **போபால்** (*State Museum, Bhopal*) என்பது இந்தியாவின் மத்தியப் பிரதேச மாநிலம், சியாமளா மலையில் அமைந்துள்ள அருங்காட்சியகம் ஆகும். இதன் வடிவமைப்பு மற்றும் மத்தியப் பிரதேசத்தின் சிறந்த கலை மற்றும் கலாச்சாரத்திற்காகப் பிரபலமானது. போபாலின் நினைவுச் சின்னங்கள் மற்றும் அருங்காட்சியகங்களில் இந்த அருங்காட்சியகம் மிக முக்கியப் பங்கு வகிக்கிறது.
# மாநில அருங்காட்சியகம், போபால்

## வரலாறு

இந்த அருங்காட்சியகம் 1964-ல் இந்தக் கட்டிடம் கட்டிடக்கலை அதிசயமாக உள்ளது. மாநில கலாச்சாரத்தின் சிறந்த கலை அருங்காட்சியகமாக இது குறிப்பிடப்பட்டுள்ளது.அருங்காட்சியகத்தின் மற்றொரு சிறப்பம்சம் 6 முதல் 10ஆம் நூற்றாண்டு வரையிலான கல் சிற்பங்களின் சேகரிப்பு ஆகும். ஒன்பது பாறையில் வெட்டப்பட்ட புத்த நினைவுச்சின்னங்களின் தொகுப்பும் காட்சிப்படுத்தப்பட்டுள்ளன.
# மாநில அருங்காட்சியகம், போபால்

## கண்ணோட்டம்

- மத்தியப் பிரதேசத்தின் மாநில அருங்காட்சியகம், இந்தியாவின் சிறந்த வடிவமைக்கப்பட்ட அருங்காட்சியகங்களில் ஒன்றாகக் கருதப்படுகிறது. இங்கு இயற்கை ஒளியினால் ஒளியூட்ட வடிவமைக்கப்பட்ட ஒரு சமகால கட்டிடம் சாய்தளத்துடன் அணுகக்கூடிய பரந்த இடங்களை உள்ளடக்கியது. இந்த அருங்காட்சியகம் கட்டிடக்கலையின் சிறப்பியல்புகளைக் காட்டுகிறது. பிரதான கட்டிடத்தின் உள்ளே, 16 கருப்பொருள் காட்சியகங்கள் உள்ளன. இவை ஒவ்வொன்றும் வரலாற்றுக்கு முந்தைய கட்டுரைகள் மற்றும் தொல்லுயிர் எச்சம், ஓவியங்கள், கையெழுத்துப் பிரதிகள், இராணுவ ஆயுதங்கள், பண்டைய துணி, நாணயங்கள் மற்றும் ஆயுதங்கள், அரச குடும்பங்களின் கலைப்பொருட்கள் மற்றும் கட்டுரைகள். இவை அனைத்தும் இந்தியாவின் சுதந்திரப் போராட்டத்துடன் தொடர்புடையன என்று கூறப்படுகிறது.
- இந்த அருங்காட்சியகத்தில் பாக் குகைகளிலிருந்து அழிக்கப்பட்ட புத்த ஓவியங்கள் மறுவடிவமைப்புடன் 8 மற்றும் 11ஆம் நூற்றாண்டைச் சேர்ந்த 84 அரிய சமண வெண்கல பொருட்கள் உள்ளன. இந்த அருங்காட்சியகத்தில் மகாபாரதம் மற்றும் இராமாயண நிகழ்வுகளுடன் கூடிய சில சிறிய ஓவியங்களும் உள்ளன.
# அடல் பிகாரி வாச்பாய் இந்தி விசுவவித்யாலயா

**அடல் பிகாரி வாச்பாய் இந்தி விசுவவித்யாலயா** (*Atal Bihari Vajpayee Hindi Vishwavidyalaya*) என்பது இந்தியாவின் மத்தியப் பிரதேசத்தின் போபாலில் உள்ள ஒரு மாநில பல்கலைக்கழகம் ஆகும். இது 2011 திசம்பரில் நிறுவப்பட்டது. இந்தி கவிஞரும் இந்தியாவின் முன்னாள் பிரதமருமான அடல் பிகாரி வாச்பாயின் நினைவாக இப்பல்கலைக்கழகம் பெயரிடப்பட்டது.
# அடல் பிகாரி வாச்பாய் இந்தி விசுவவித்யாலயா

## வளாகம்

2016ஆம் ஆண்டு நிலவரப்படி, பல்கலைக்கழகம் இரண்டு வாடகை கட்டிடங்களில் தற்காலிகமாகச் செயல்பட்டது. பழைய மத்தியப் பிரதேச சட்டமன்றத்தில் வகுப்புகள் நடைபெறுகின்றது. மத்தியப் பிரதேச முங்காலியா கோட் வளாகத்தில் உள்ள கட்டிடத்தில் நிர்வாகப் பணிகள் நடைபெற்று வந்தது. முங்காலியா கோட்டில் 50 ஏக்கர் (0.20 கிமீ2) பரப்பளவில் பல்கலைக்கழகத்திற்காக கட்டிடங்கள் கட்ட 2013-ல் பணிகள் துவங்கியது.
# அடல் பிகாரி வாச்பாய் இந்தி விசுவவித்யாலயா

## இந்தி மொழி

இப்பல்கலைக்கழகம் இந்தி மொழி கல்வியினை ஊக்குவிக்கிறது. 2015ஆம் ஆண்டு இந்திய மருத்துவக் கழகத்திடம் இளநிலை மருத்துவப் பாடத்தின் பாடத் தாள்களை இந்தியில் எழுத அனுமதிக்குமாறு கேட்டுக் கொண்டனர்.
# அடல் பிகாரி வாச்பாய் இந்தி விசுவவித்யாலயா

## படிப்புகள்

நவம்பர் 2020-ல், பல்கலைக்கழகம் முதலுதவி சிறப்புப் பட்டப் படிப்பினை தில்லியின் இந்திய முதலுதவி குழுவுடன் இணைந்து பிற முதலுதவி படிப்புகளுடன் வழங்கியது.
# மெர்போக் ஆறு

**மெர்போக் ஆறு** என்பது (மலாய்: *Sungai Perlis*; ஆங்கிலம்: *Merbok River*) மலேசியாவின் கெடா மாநிலத்தில் உள்ள ஓர் ஆறு. ஜெராய் மலை *(Mount Jerai)* மற்றும் சுங்குப் *(Sungkap)* மலைக்காடுகளில் இந்த ஆற்றின் மூலங்கள் உருவாகின்றன.  
மெர்போக் ஆற்றின் மற்ற துணை ஆறுகள் பட்டாணி ஆறு மற்றும் பூஜாங் ஆறு. இந்த ஆற்றின் முகத்துவாரம் சுமார் 2.5 கி.மீ. அகலம் கொண்டது. இந்த ஆறு, பூஜாங் பள்ளத்தாக்க்கின் வரலாற்று நதியாக அறியப் படுகிறது.
# மெர்போக் ஆறு

## பந்தாய் மெர்டேகா

சுங்கை பட்டாணியில் இருந்து சுமார் 30 கி.மீ. தொலைவில் சுங்கை மெர்போக் ஆற்றின் முகப்பில் பந்தாய் மெர்டேகா *(Pantai Merdeka)* எனும் அழகிய கடற்கரை உள்ளது. இந்தக் கடற்கரைக்குச் செல்வதற்கு திக்காம் பத்து *(Tikam Batu)* நகரத்தின் வழியாகச் செல்ல வேண்டும்.  
பந்தாய் மெர்டேகா மிகவும் பிரபலமான கடற்கரை. வார இறுதி மற்றும் பொது விடுமுறை நாட்களில் பொதுவாகக் கூட்டம் அதிகமாக இருக்கும்.  
இங்கு ஒரு பெரிய உணவுக் கூடம் உள்ளது. உணவு வகைகள் மற்றும் பானங்கள், நினைவுப் பொருட்கள், உடைகள், காற்றாடிகள், பொம்மைகள் போன்றவற்றை விற்கும் பல சிறுகடைகளும் உள்ளன.
# மூடா ஆறு

**மூடா ஆறு** (மலாய்: *Sungai Muda*; ஆங்கிலம்: *Muda River*) என்பது மலேசியாவின் கெடா மாநிலத்தில் மிக நீளமான ஆறு. 178 கி.மீ. நீளம் கொண்ட இந்த ஆறு, மலாக்கா நீரிணையை அடைவதற்கு முன், கோலா மூடா, பாலிங், சிக் மாவட்டம் மற்றும் கூலிம் மாவட்டம் ஆகிய மாவட்டங்கள் வழியாகச் செல்கிறது.  
கெடா, பினாங்கு மாநிலங்களுக்கு எல்லையாக அமைந்து உள்ள இந்த ஆறு பினாங்குமாநிலத்தின், செபராங் பிறை பகுதிக்கு மிக முக்கியமான நீர் ஆதாரமாக விளங்குகிறது. மேலும் மூடா ஆற்றுப் படுகையின் நெல் சாகுபடிக்குப் பாசன அடிப்படையாகவும் உள்ளது.  
பருவமழைக் காலத்தில், மூடா ஆற்றில் பெரும்பாலும் மழை வெள்ளம் பெருக்கு எடுத்து ஓடும். 2003 அக்டோபர் 6-ஆம் தேதி, மூடா ஆற்றின் நீர் அளவீடு, வரலாறு காணாத அளவிற்கு 1340&nbsp;m³/s-ஆக உயர்ந்து, வெள்ளம் பெருக்கு எடுத்து ஓடியது.